VS002291
Datum: 2006-10-23T02:00:00.000+02:00
datum_sodbe_i_stopnje: 2010-05-31T00:00:00.000Z
podrocje: višina odškodnine za nepremoženjsko škodo
institut: telesne bolečine - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice - poškodbe okolčja in stegnenice in njihove posledice - poškodbe kolena in goleni in njihove posledice
fischer: hudi primeri
odskodnina: 40.000 EUR (skupni znesek odškodnine), 8.467,43 EUR (glede na že izvršena izplačila zavarovalnice še dosojeni znesek)
opombe: II Dor 105/2011. Predlog za dopustitev revizije tožeče stranke je bil zavrnjen, ker ni izkazala odstopa od ustaljene sodne prakse.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 35 do 40 let

Voznik tovornjaka.

## Škodni dogodek

Prometna nesreča v tujini, ki jo je povzročil sam tožnik. V nesreči je ostal ukleščen v gorečem vozilu, iz katerega so ga komaj rešili.

## Poškodba

Fragmentarni zlom desne stegnenice, večfragmentarni zlom desne golenice, pete dlančnice leve roke, odprt zlom druge dlančnice desne roke, odrgnine po bokih, stegnih in obrazu.

## Telesne bolečine

16.000 EUR Hude bolečine – 10 dni po hospitalizaciji, občasno hude bolečine – 14 dni, srednje hude – 5 mesecev, lahke bolečine preostali čas zdravljenje; te bodo pri večjih obremenitvah desne noge prisotne tudi v bodoče. Travmatska možganska poškodba. Zdravljenje je trajalo 1 leto in osem mesecev.

#### Hospitalizacija

Številni operativni posegi, ki so vključevali osteosintezo desne stegnenice, desne golenice, druge dlančnice desne roke in pete leve roke, artroskopijo desnega kolena zaradi brazgotin, artroskopijo zaradi bolečin v levem kolenu, operacijo desne stegnenice zaradi odstranitve vijakov in plošče, 8 – dnevna hospitalizacija po poškodbi v tujini, 3 hospitalizacije zaradi artroskopij in odstranitve vijakov.

#### Ambulantno zdravljenje

Številni pregledi pri kirurgu in ortopedu.

#### Rehabilitacija

Številne ambulantne fizioterapije in fizikalne terapije v toplicah.

#### Nevšečnosti med zdravljenjem

Hoja z berglami 5 mesecev, nošenje mavčne longete za obe roki 6 tednov, jemanje sredstev proti bolečinam, rentgenska slikanja ob vsaki kontroli pri kirurgu, pomoč drugih v času nošenja longete in hoje z berglami 7 mesecev.

## Zmanjšanje življenjske aktivnosti

22.000 EUR Fizične aktivnosti so omejene, je invalidsko upokojen (delno zaradi posledic nezgode). Ne zmore hoje ali stoje, daljše od pol ure ali 1 ure, dolgotrajnejše čepenje, klečanje, skoke. Opustil je igranje nogometa, kolesarjenje s sinom. Staršem ne more več pomagati na kmetiji. Je močno občutljiv, pozabljiv, slabovoljen, razpoloženje se mu spreminja, je depresiven, anksiozen, samopodoba je spremenjena, še bolj je zadržan; spanec je odvisen od vermena. Zaradi šepanja in radovednosti ljudi se počuti neprijetno. V družbo skoraj ne hodi. Zožen je obseg informacij, ki jih lahko spremlja, zožen je obseg pozornosti. Težave se bodo s starostjo stopnjevale.

#### Opis invalidnosti

Invalidska upokojitev zaradi delno zaradi posledic nezgode; zaradi posledic poškodb nog ni več sposoben opravljati poklica voznika tovornega vozila – valgus deformacija kolena (za 12 st.), omejena gibljivost kolena (od 10 do 130, normalno je od 0 do 145 st.), okvara hrustanca 2. in 3. st., prikrajšava desnega spodnjega uda za 1 cm, popolno pretrganje križne vezi in pretrganje notranjega meniskusa.

## Skaženost

2.000 EUR Več nepravilnih brazgotin, 5 oziroma 4 cm dolgo brazgotino na desni oziroma levi dlani, 32 cm dolgo na zunanji strani stegnenice, 11 cm na sprednji strani goleni, 6 cm na zunanji strani kolena. 1 cm krajši spodnji ud, zaradi katerega šepa, kar ga moti in mu je neprijetno pred ljudmi. Brazgotine so vidne v kratkih hlačah in kopalkah.

---

OZ člen 179, 182